paragraph_text: mini|desno|250px|Bare 2011. godine. Pogled s Olimpijskog stadiona. Bare je groblje u Sarajevu. Površine je 25,5 hektara i spada u najveća groblja u Europi. Jedno je od najestetskijih s obzirom na konfiguraciju terena i krajobraznu izvedbu. Projekt groblja nacrtao je Smiljan Klaić. Freske u trijemu naslikao je Rizah Štetić. Otvoreno je 1966. godine. Na središnjem dijelu je prostrana zaravan sa stubištem i trijemom povezuje katoličku, pravoslavnu, muslimansku, židovsku i ateističku kapelu. Površine na groblju raspoređene su prema vjerama: za muslimane, pravoslavce, rimokatolike, židove, evangeliste, adventiste, starokatolike i ateiste. Udio je sukladan srazmjeru u demografskoj strukturi grada Sarajeva. Groblje je opremljeno drenažnim, vodovodnim, kanalizacijskim i električnim instalacijama. Nalazi se podno brda Huma.<ref>(boš.) Pokop Bare (pristupljeno 4. studenoga 2018.) Pokraj groblja su pogoni Bosnalijeka. U blizini su Betanija, stadion na Koševu i dvorana Zetra, Koševsko brdo, Velešići, Šip, Kobilja Glava, Grahovište i Jezero.